Diari Oficial de la Generalitat Valenciana


Sumari del DOGV 6807, del 29-06-2012 (2012/6441)

RESOLUCIÓ de 14 de juny de 2012, de la Conselleria d'Agricultura, Pesca, Alimentació i Aigua, per la qual s'adopta i es fa pública la decisió favorable a la modificació del plec de condicions de la Denominació d'Origen Protegida Raïm de Taula Embossat del Vinalopó.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6807

Data del DOGV
:   29-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6441


Data del document
:   14-06-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

RESOLUCIÓ de 14 de juny de 2012, de la Conselleria d'Agricultura, Pesca, Alimentació i Aigua, per la qual s'adopta i es fa pública la decisió favorable a la modificació del plec de condicions de la Denominació d'Origen Protegida Raïm de Taula Embossat del Vinalopó.  
 [2012/6441]  
El Consell Regulador de la Denominació d'Origen Protegida Raïm de Taula Embossat del Vinalopó ha sol·licitat la modificació del seu plec de condicions-document únic davant de la Direcció General de Comercialització de la Conselleria d'Agricultura, Pesca i Alimentació i és procedent tramitar-la d'acord amb el que es preveu en l'article 9.2 del Reglament (CE) 510/2006, del Consell, de 20 de març de 2006, sobre la protecció de les indicacions geogràfiques i de les denominacions d'origen dels productes agrícoles i alimentaris i d'acord amb el procediment previst en el Reial Decret 1069/2007, de 27 de juliol, pel qual es regula el procediment per a la tramitació de les sol·licituds d'inscripció en el registre comunitari de les denominacions d'origen protegides i de les indicacions geogràfiques protegides l'oposició a estes (BOE núm. 213, de 05.09.2007).  
D'acord amb el que es preveu en l'article 6 del Reial Decret 1069/2007, de 27 de juliol, abans esmentat, en el Boletín Oficial del Estado número 79 de 2 d'abril de 2012, es va publicar un anunci de la Direcció General d'Empreses Agroalimentàries i Desenvolupament Rural, per mitjà del qual es feia publicitat de la sol·licitud de modificació del plec de condicions de les Indicacions Geogràfiques Protegides Xixona i Torró d'Alacant i un termini de dos mesos perquè qualsevol persona física o jurídica establida o resident a Espanya amb drets legítims o interessos que considere afectats formulara oposició a esta modificació. Una vegada transcorregut el termini concedit a este efecte, no s'ha presentat cap escrit d'oposició.  
Una vegada finalitzats els tràmits anteriors, i vist l'informe emés per la Direcció General d'Empreses Agroalimentàries i Desenvolupament Rural en què s'entén que la sol·licitud de modificació complix les condicions que s'establixen en el Reglament (CE) 510/2006 del Consell, de 20 de març, i de conformitat amb el Reial Decret 1335/2011, de 18 d'octubre, és procedent adoptar una decisió favorable per tal d'aprovar la modificació del plec de condicions, com també fer-la pública juntament amb el plec de condicions actualitzat.  
Per tot això que s'ha exposat, basant-se en les competències atribuïdes a esta conselleria en matèria d'agricultura i alimentació en l'article 10 del Decret 5/2011, de 21 de juny, del president de la Generalitat, i vista la proposta de la directora general de Comercialització, en l'exercici de les funcions que tinc atribuïdes, d'acord amb el que s'establix en l'article 28 de la Llei 5/1983, de 30 de desembre, del Consell, resolc:  
  
  
Primer  
Adoptar i fer pública la decisió favorable a la modificació del plec de condicions de la Denominació d'Origen Protegida Raïm de taula embossada del Vinalopó anunciada en el Boletín Oficial del Estado número 79 de 2 d'abril de 2012, una vegada comprovat que complix els requisits del Reglment (CE) número 510/2006, del Consell, de 20 de març de 2006, sobre la protecció de les indicacions geogràfiques i de les denominacions d'origen dels productes agrícoles i alimentaris i la resta de les disposicions adoptades per a la seua aplicació.  
  
Segon  
Publicar la versió dels plecs de condicions en què s'ha basat esta decisió favorable en el web de la Conselleria d'Agricultura, Pesca, Alimentació i Aigua:  
http://www.agricultura.gva.es/pc\_uvavinalopo   
Contra este acte, que posa fi a la via administrativa, es pot interposar potestativament un recurs de reposició davant de la consellera d'Agricultura, Pesca, Alimentació i Aigua en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, i en l'article 10 de la Llei 29/1998, de 13 de juliol, Regladora de la Jurisdicció Contenciosa Administrativa.  
  
  
València, 14 de juny de 2012.- La consellera d'Agricultura, Pesca, Alimentació i Aigua: Maritina Hernández Miñana.